Ariel Florencia Richards

**Ariel Florencia Richards Echeverría** (Santiago, Txile 1981eko apirilaren 19a) txiletar idazlea eta arte bisualen ikertzailea da. Bere lanetan hainbat gai jorratzen ditu, hala nola artxiboa, artea eta gorputzarekiko harremana, bai eta emakume trans gisa izandako historia pertsonala ere.

## Bizitza 
Diseinua ikasi zuen Valparaisoko Unibertsitate Katoliko Pontifizioan, eta, ondoren, Estetika, Txileko Unibertsitate Katoliko Pontifizioan. 2010ean, Bigarren Mendeurreneko Beka bat lortu zuen New Yorkeko Unibertsitatean Sormenezko Idazketa Masterra ikasteko, eta hiri horretan bizi izan zen hiru urtez.

*Artishock* arte garaikideko webgunearen kolaboratzaile iraunkorra da, eta Arteetan doktoretza egiten ari da Unibertsitate Katoliko Pontifizioan, non performancearen, generoaren eta artxiboaren arteko harremanak ikertzen dituen.

## Ibilbide literarioa 
Richardsek kultur editore gisa lan egin izan du Txileko hainbat hedabidetan, besteak beste, *Viernes*, *ED* eta *Paula* aldizkarietan. Azken horretan, eduki digitalen editore gisa lan egin zuen 2018 eta 2021 artean.

2009an *El laberinto del topo* (Cuarto Propio) antologia argitaratu zuen, Alfonso Echeverría poeta txiletarraren lana biltzen zuena, eta 2015ean *Trasatlántico* poema-liburua argitaratu zuen.

2016an argitaratu zuen bere lehen eleberria, *Las olas son las mismas* izenekoa, Txilen Libros de la mujer rota argitaletxeak argitaratua eta sei urte beranduago Espainian eta Argentinan Paripé Books-ek.

2023an *Inacabada* (Alfaguara) bere bigarren eleberria kaleratu zuen, izen legal berriarekin argitaratutako lehen liburua, eta bertan, fikziotik eta autobiografiatik, bere genero identitate berriarekiko harremana jorratzen du. Horrela, Argitaratutako Literatur Lan Onenen Saria irabazi zuen hurrengo urtean, Kultura, Arte eta Ondare Ministerioak emandako saria.

2024aren amaieran, *Gordon Matta-Clark. Contra viejas superficies *(Metales Pesados) liburua argitaratu zuen, saiakera, nobela eta kronikaren arteko nahasketa bat, Montrealgo (Kanada) Canadian Centre for Architecture-n egindako doktoretza-ikerketako egoitza dela eta. Hor dago gordeta CP138, Gordon Matta-Clark-en artxiboa delakoa. Liburua *artxiboko fikzio* gisa deskribatu izan da, eta hitz horrek artxibo-dokumentuak narrazio-eragile bihurtzen dituzten narratiba hibridoei egiten die erreferentzia.

2025ean, *Gordon Matta-Clark.Contra viejas superficies* liburua 2025eko liburu onenen artean aukeratu zuen La Tercera egunkariaren Culto eranskinak, Nona Fernándezen *Marciano*, Álvaro Bisamaren *Oráculo* eta Paz Lópezen *Pánico y ternura* liburuekin batera.

## Ibilbide akademikoa 
Arte bisualen ikertzaile gisa egiten izan du lan. Latinoamerikako arte garaikidearen *IL Posto* Dokumentazio eta Artxibo Zentroarekin elkartuta egon da, eta bertan aurkezpen eta hitzaldi ugari eman izan ditu. Txileko zenbait unibertsitatetan akademiko gisa ere lan egin izan du, Txileko Unibertsitate Katoliko Pontifizioko Arkitekturako Masterreko irakasle ikertzailea izan da eta Diego Portales Unibertsitateko Arte, Arkitektura eta Diseinu Fakultatean idazketa eskolak eman izan ditu.

## Bizitza pertsonala 
2018an emakume trans gisa aitortu zuen bere burua eta  izena aldatu zuen Ariel Florencia Richardsengatik. 2021ean, *Las olas son las mismas* lehen eleberriaren berrargitalpenaren azalak bere jatorrizko izena zein gaur egungo izena erakusten ditu azalean.

## Lanak 
### Olerkiak 
* 2015: *Transatlántico*

### Eleberriak 
* 2016: *Las olas son las mismas*
* 2023: *Inacabada*

### Saiakerak 
* 2024: *Gordon Matta-Clark. Contra viejas superficies*

## Erreferentziak